הסכם להתקנת עמדת טעינה פרטית לרכב חשמלי

**שנערך ונחתם ביום \_\_\_\_\_\_\_\_\_\_ בחודש \_\_\_\_\_\_\_ בשנת \_\_\_\_\_\_\_\_\_**

**בין : שם הדייר ות.ז.:\_\_\_\_\_\_\_\_\_\_\_\_\_\_\_\_\_\_\_**

מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_; דוא"ל:\_\_\_\_\_\_\_\_\_\_;

(להלן: "**המבקש"**)

**מצד אחד**

**לבין: נציגות הבית המשותף ברחוב\_\_\_\_\_\_\_\_\_\_\_**

באמצעות מורשי החתימה:

שם ות.ז.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_; דוא"ל:\_\_\_\_\_\_\_\_\_\_;

שם ות.ז.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_; דוא"ל:\_\_\_\_\_\_\_\_\_\_\_;

(להלן: **"נציגות הבית המשותף"**)

**מצד שני**

**הואיל:** והמבקש מעוניין להתקין עמדת טעינה פרטית לרכב חשמלי בבית המשותף ברחוב \_\_\_\_\_\_\_\_\_\_\_\_\_\_\_\_\_\_\_\_\_\_;

**והואיל:** וברצון הצדדים לעגן בהסכם זה את התחייבויותיהם וזכויותיהם ההדדיים;

**אי לכך הותנה והוסכם בין הצדדים כדלקמן :**

1. **המבוא והנספחים**
2. המבוא והנספחים להסכם זה הינם חלק בלתי נפרד הימנו ויש לקראם כאחד עם ההסכם.
3. רשימת הנספחים המצ"ב להסכם זה והמהווים חלק בלתי נפרד הימנו כאמור בס"ק א' לעיל היא כדלקמן:

**נספח א'** – טופס בקשה להתקנת עמדת טעינה פרטית לרכב חשמלי;

**נספח ב'** – הנחיות להתקנת מערכת טעינה לרכב חשמלי של מינהל החשמל;

**נספח ג'** – אישור קיום ביטוחים;

1. **מהות ההסכם**

המבקש מעוניין להתקין עמדת טעינה פרטית לרכב חשמלי (להלן: **"עמדת הטעינה"**) ברכוש המשותף כמשמעותו בחוק המקרקעין, התשכ"ט – 1969, בבית המשותף ברחוב \_\_\_\_\_\_\_\_\_\_\_\_\_\_, ולצורך כך פנה לקבל את אישור נציגות הבית המשותף ולהסדיר התחייבויותיו וזכויותיו באשר לכך בהתאם לאמור בהסכם זה.

1. **התחייבויות המבקש**
   1. **התקנת עמדת הטעינה**
      1. המבקש ימלא טופס לבקשה להתקנת עמדת טעינה פרטית לרכב חשמלי המצ"ב **כנספח א'** להסכם זה.
      2. המבקש אחראי להתקנת עמדת הטעינה ברכוש המשותף בעצמו ועל חשבונו.
      3. המבקש מתחייב לבצע את התקנת עמדת הטעינה באמצעות חשמלאי מוסמך ובתאום מלא עם נציגות הבית המשותף וחברת החשמל ובכל מקרה בהתאם להוראות כל דין, לרבות בהתאם להנחיות להתקנת מערכת טעינה לרכב חשמלי של מינהל החשמל המצ"ב **כנספח ב'** להסכם זה.
      4. המבקש מתחייב לבצע את התקנת עמדת הטעינה תוך שמירה על הבטיחות, בהתאם לתנאים שקבעה ו/או תקבע נציגות הבית המשותף ובכל מקרה באופן שלא יהיה בו כדי לגרום לפגיעה שאינה סבירה בדירה/ות אחרת/ות לרבות חלקים מהרכוש המשותף הצמודים אליה/ן, ברכוש המשותף או בחזות הבית.
   2. **התחברות למונה חשמל**
      1. התקנת עמדת הטעינה תהא בדרך של התחברות למונה החשמל המשמש את הרכוש המשותף/מונה חשמל פרטי של דירת המבקש/מונה חדש ייעודי לעניין זה [יש למחוק את המיותר].
      2. היה ויבחר המבקש בהתחברות למונה החשמל המשמש את הרכוש המשותף, תקבע נציגות הבית המשותף תנאים הנוגעים לאופן המניה והתשלום וייקבע הסדר של התחשבנות והתקזזות מול המבקש בגין חלקו העודף בחשבון החשמל המשותף.
   3. **נשיאה בהוצאות**
      1. המבקש יישא בכל ההוצאות הכרוכות בהתקנת עמדת הטעינה ברכוש המשותף או בהחזקתה, בהסרתה או בהשבת המצב לקדמותו ובכלל זה הוצאות בגין הגדלת קיבולת מונה החשמל, ככל הנדרש, הוצאה נוספת בגין החשמל המסופק לאותו מונה, בין אם קבועה בין אם שוטפת ובין אם תלוית צריכה וכן כל הוצאה אחרת הנלווית להתקנת עמדת הטעינה או להחזקתה.
   4. **אחריות בנזיקין** 
      1. המבקש ישפה ו/או יפצה את נציגות הבית המשותף בגין כל נזק שיגרם לרכוש המשותף עקב הפרת התחייבויותיו כמפורט לעיל.
      2. המבקש פוטר את נציגות הבית המשותף מאחריות לנזקים להם הוא אחראי כאמור בהסכם זה, ומתחייב לשפות את נציגות הבית המשותף ו/או את דיירי הבניין בגין כל אחריות שתוטל עליהם ו/או תביעה ו/או כל סכום שיחויבו לשלם בגין מקרה שהאחריות לגביו מוטלת על המבקש מכוח הסכם זה, לרבות הוצאות משפט ושכ"ט עו"ד, ונציגות הבית המשותף תודיע למבקש על כל תביעה כאמור, ותאפשר לו להתגונן מפניה.
      3. אין באמור לעיל כדי לגרוע מכל סעד או תרופה להם זכאית נציגות הבית המשותף עפ"י כל דין או הסכם.
   5. **ביטוח** 
      1. להבטחת אחריותו של המבקש כאמור לעיל ועל פי כל דין ומבלי לגרוע מהתחייבויותיו וחובותיו, מתחייב המבקש לערוך ולקיים על חשבונו במשך כל תקופת התקנת ושימוש בעמדת הטעינה, וכל עוד קיימת אחריות שבדין כלפיו ביטוחים מתאימים להבטחת אחריותו כאמור, לטובתו ולטובת נציגות הבית המשותף בהיקף, תנאים וגבולות האחריות הקבועים בכל דין, לרבות ביטוח צד ג' ע"ס \_\_\_\_\_\_\_\_\_\_\_\_\_\_\_\_ ₪ לפחות.
      2. עם חתימת הסכם זה ימציא המבקש אישור על קיום ביטוחים ויצרפם **כנספח ג'** וכחלק בלתי נפרד מההסכם זה, כשהוא חתום על-ידי חברת הביטוח מטעמו בעלת רישיון בישראל. המצאת טופס האישור על קיום ביטוחים בהתאם לאמור בסעיף זה מהווה תנאי מהותי בהסכם. המבקש ישוב ויציג, מידי תום תקופת ביטוח, במשך התקנת ושימוש בעמדת הטעינה את טופס האישור על קיום ביטוחים, וזאת ללא צורך בקבלת דרישה כלשהי מנציגות הבית המשותף.
      3. אי הצגת אישור על קיום ביטוחים כאמור מהווה הפרה יסודית של ההסכם על כל המשתמע מכך, המקנה זכות לנציגות לסיים את ההסכם בין הצדדים באופן מיידי וכן מקנה לה זכות לנתק את מיתקן ההטענה ממערכת החשמל המשותפת.
      4. עריכת הביטוחים ו/או תיקונם והמצאת פוליסות הביטוח ו/או האישורים על קיום ביטוחים לחברה לא יהוו אישור כלשהו מנציגות הבית המשותף על התאמת הביטוחים ולא יטילו עליה אחריות כלשהי בקשר לכך ו/או לא יהא בכך כדי לצמצם את אחריות המבקש על-פי הסכם זה או על-פי כל דין.
      5. המבקש מתחייב לשמור ולקיים בדייקנות את כל הוראות פוליסות הביטוח כלשונן ומבלי לפגוע בכלליות האמור, לשמור על כל הוראות הבטיחות והזהירות הנכללות בפוליסות הביטוח, ולעשות כל פעולה אשר תידרש לעשותה על ידי נציגות הבית המשותף כדי לממש את חוזי הביטוח בעת הצורך, לרבות הצטרפות לתביעה של נציגות הבית המשותף, על פי חוזה הביטוח, אם נדרש לכך על ידה.
      6. הפר המבקש את הוראות הפוליסות באופן המפקיע את זכויות נציגות הבית המשותף, יהיה המבקש אחראי לנזקים באופן מלא ובלעדי מבלי שתהיה לו טענה כלשהי כלפי נציגות הבית המשותף על כל נזק כספי ו/או אחר שיגרם לו עקב זאת.
      7. המבקש יהיה אחראי במלואם לנזקים בלתי מבוטחים אשר האחריות עליהם מוטלת עליו מכוח סעיפי הסכם זה.
      8. המבקש יהיה אחראי לתשלום השתתפויות עצמיות במקרה של נזק שנובע מאחריותו כאמור לעיל.

**פרק זה הינו תנאי עיקרי בהסכם והפרתו תהווה הפרה יסודית של ההסכם.**

1. **ביטול ההסכם ותוצאותיו**
   1. נציגות הבית המשותף תהא רשאית לבטל את ההסכם מידית ולנתק את מיתקן ההטענה ממערכת החשמל המשותפת מידית במקרים הבאים:
      1. המבקש לא עמד בהתחייבויותיו על פי הסכם זה;
      2. הוכח לחברה או לספק כי הצד השני אינו מסוגל לעמוד בדרישות ההסכם מסיבה בריאותית, כספית, טכנית, או מכל סיבה אחרת.
   2. מובהר בזאת כי אין המקרים המנויים לעיל כעילות בטול ההסכם בבחינת רשימה סגורה וכי אין במנייתם בכדי לגרוע מזכות נציגות הבית המשותף לבטל את ההסכם מכוח כל עילה שבדין, ובכלל זה לבטל את ההסכם עקב הפרתו על ידי המבקש, שלא תוקנה בתוך 7 ימים מיום שהתבקש לעשות כן.
   3. למען הסר ספק, יובהר כי אין באמור לעיל כדי לגרוע מזכותה של נציגות הבית המשותף רשאית לפנות למפקח על רישום המקרקעין בכל בקשה הנוגעת להתקנת עמדת הטעינה, לרבות בבקשה לקבוע תנאים להתקנת עמדת הטעינה כאמור או בבקשה כי יורה למנוע את התקנת התשתית ברכוש המשותף.
2. **כתובות והודעות**
   1. כתובות הצדדים הינן כמפורט בכותרת להסכם.
   2. מסמך או הודעה לעניין הסכם זה ישלח בדואר רשום לפי כתובת הצדדים וכל מסמך שנשלח בדואר רשום כאמור, יראו אותו כאילו נתקבל ע"י הנמען בתוך 5 ימים מתאריך המשלוח.

**ולראיה באו על החתום:**

**המבקש: נציגות הבית המשותף ע"י מורשי חתימה מטעמה:**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**נספח א'**

**טופס בקשה להתקנת עמדת טעינה פרטית לרכב חשמלי**

אל: נציגות הבית המשותף ברחוב\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**פרטי המבקש:**

|  |  |  |  |
| --- | --- | --- | --- |
| **שם משפחה** | **שם פרטי** | **מספר זהות** | **מספר דירה** |
|  |  |  |  |

אני הח"מ מבקש בזאת להתקין עמדת טעינה פרטית לרכב חשמלי שבבעלותי מסוג\_\_\_\_\_\_\_\_\_\_\_\_

**העתק רישיון רכב מצ"ב כנספח 1 לטופס זה.**

אני מבקש להתקין את עמדת הטעינה בדרך של התחברות למונה החשמל (סמן את הרלוונטי):

* המשמש את הרכוש המשותף
* פרטי

אני מתחייב לפעול בהתאם להוראות ההסכם שנחתם ביני לבין נציגות הבית המשותף.

תאריך:\_\_\_\_\_\_\_\_\_\_\_\_\_\_\_ חתימת מבקש:\_\_\_\_\_\_\_\_\_\_\_\_\_\_\_\_\_\_\_

**נספח ב'**

**הנחיות להתקנת מערכת טעינה לרכב חשמלי של מינהל החשמל**

**נספח ג'**

**אישור על קיום ביטוחים**